ભરૂચ અને નર્મદા જિલ્લામાં પ્રવાસન, કૃષિ અને ડેરી ઉદ્યોગમાં રોજગારીની ઘણી તકો રહેલી છે. યુવક અને યુવતીઓએ શિક્ષણ, આરોગ્ય, કૃષિ, ડેરી ઉદ્યોગ તેમજ ઈકો ટૂરિસમ ક્ષેત્રે કામ કરતી સંસ્થાઓની મુલાકાત કરવામાં આવી હતી. નિષ્ણાંતો દ્વારા ગામડાઓમા લઘુ ઉદ્યોગ દ્વારા ગ્રામ્ય તેમજ આદિવાસી વિસ્તારનો વિકાસ તેમજ રોજગારીની તકો ઉભી કરવા માટે માર્ગદર્શન તથા પ્રેરણા આપવામાં આવી હતી. યાત્રા દરમિયાન વાલીયા સ્થિત સરદાર નગર પ્રાથમિક શાળામાં આદિવાસી બાળકો રમતગમત ક્ષેત્રે આગળ વધે તે માટે તૈયાર કરવામાં આવેલ સ્કેટિંગ ગ્રાઉન્ડ માટે સંસ્થા દ્વારા બાળકો માટે સ્કેટિંગ બુટ આપવામાં આવ્યા હતા.